

**УРОК: Стъпки в разработване на проект. Разработване на доброволчески проект**

**Албена Цветкова, преподавател в СУ Иван Вазов“,**

**град Вършец**

**Часовете са проведени в СУ „Иван Вазов“ на 08.05.2019 г. и 15.05.2018 г.**

*„В този живот не можем винаги да правим велики неща.*

*Но можем да правим малки неща с голяма любов.“*

*Майка Тереза*



**Цел на урока**

* *Изграждане на познание за предназначението и същността на проектната дейност, както и формирането на умения за изготвянето и управлението на проекти;*
* *Планиране на общи действия и взаимна подкрепа с фокус върху разрешаването на конкретен проблем;*
* *Предоставяне на възможност на членовете на екипа да избират своите роли в групата и да определят изискванията и критериите при изпълнение на задачите;*
* *Стимулиране и развитие на творческата индивидуалност и висока мотивация и отговорност.*

**Описание**

**Увод: Реализацията и управлението на проекти е важен елемент от съвременната бизнес среда у нас. Придобиването на знания и умения в тази област са особено важни за предприемачите, настоящи и бъдещи, защото развитието на предприемачеството става в условията на ограничени ресурси, растяща технологична динамика и глобални влияния върху пазарите.**

**Следва разискване върху предложени определения за проект:**

**• “Набор от определени цели, задачи и дейности, които се осъществяват в рамките на определен срок.”**

**• “Организирани дейности за постигане на определени цели в рамките на определено време и ресурси.”**

**• “Планирано начинание, представляващо комплекс от взаимно свързани и координирани дейности за постигане на определени специфични цели в рамките на определен бюджет и период от време.”**

**• “Временна организация, необходима за постигането на уникален, предварително определен резултат за определено време с използване на определени ресурси.”**

**• “План за постигане на определени цели.”**

**Разяснителна част за характеристики на проект:**

**• Проектът е ограничен във времето, има точно начало и край.**

**• Има предварително изградена организационна структура.**

**• Реализира определени цели.**

**• Предварително се прогнозират измерими резултати, които трябва да се постигнат.**

**• Включват се комплекс от дейности, обслужващи постигането на резултатите.**

**• Изчислява се количеството на ресурсите за изпълнение на проекта.**

**Учениците се разделят на две групи, като всяка от тях получава за задача да създаде собствен проект за развитие. Той е комплекс от организирани дейности, които се осъществяват в рамките на определено време и ресурси и водят до очаквани резултати, допринасящи за постигането на целите на проекта, като довеждат до преодоляване на определен проблем на развитието на дадена общност. Учениците работят, следвайки следната логическа рамка:**

|  |  |  |  |  |
| --- | --- | --- | --- | --- |
|  | **Описание** | **Индикатори за**  **напредък** | **Източници за доказване** | **Рискове и предположения** |
| **Главна цел** | **Каква е общата, по-обхватна цел, за която ще допринесе проектът?** | **Кои са ключовите индикатори, свързани с главната цел?** | **Какви са източниците на информация за тези индикатори?** |  |
| **Специфична цел** | **Какви са конкретните цели които ще бъдат постигнати чрез проекта?** | **Какви са количествените и качествени индикатори, които показват дали и в каква степен са постигнати конкретните цели?** | **Какви информационни източници има или могат да бъдат събрани? Какви методи са необходими за получаване на тази информация?** | **Кои са факторите и условията, които не се контролират пряко от проекта, но са необходими за постигането на тези цели? Кои са рисковете?** |
| **Резултати** | **Какви конкретни постижения са предвидени за постигане на специфичните цели? Какви са ефектите и ползите от проекта? Какви промени ще се генерират?** | **Какви са индикаторите, с които се измерва дали и в каква степен проектът постига предвидените резултати и ефекти?** | **Какви са източниците на информация на тези индикатори?** | **Какви външни фактори и условия трябва да бъдат изпълнени, за да бъдат реализирани навреме очакваните постижения и резултати?** |
| **Дейности** | **Какви ключови дейности трябва да бъдат осъществени и в каква последователност, за да бъдат получени очакваните резултати?** | **Ресурси:**  **Какви ресурси са необходими за осъществяването на всяка дейност?** | **Средства:**  **Какви са средствата за набавяне на ресурсите и от къде ще се получат?** | **Какви са необходимите предпоставки за започване на проекта? Кои са рисковете контролирани от проекта?** |

**Предложенията на екипите са следните:**

1. **Проект „Доброто в дела и картини“ – участие в Дни на добрите дела – мотивиране на учениците от всички класове и създаване на ФБ събитие „Доброто в дела и картини в периода 25.05.2018 – 31.05.2018 г., където всеки желаещ може да качи свой материал със снимка и текст.**

**https://www.facebook.com/events/526506647745871/**

1. **Проект „Бъдещето е зелено“ в рамките на „Европейска седмица на устойчивото развитие – общоевропейска инициатива, организирана от Европейската мрежа за устойчиво развитие (ESDN)“ в периода 31.05.2018 – 05.06.2018 г. В рамките на седмицата 30 май – 5 юни 2018 учениците ще извършат проучване, свързано с ендемитните растителни видове на територията на Природен парк „Врачански Балкан“ и ще изработят табла, които ще бъдат поставени на видно място в училището. Ще бъдат изготвени презентации по темите „Биомиметиката – науката на бъдещето“, „Зелена харта на класа“ и „Устойчиво управление на горите“ с акцент върху това, което природата е създала, адаптирайки го чрез съвременните технологии за нуждите на човешкото общество.**

**Очаквани резултати:**

* **Активизиране участието на младите хора в обществения живот;**
* **Емоционална ангажираност на учениците по проблемите, чиито разрешаване цели създаването на проектите;**
* **Усвояване на нови умения, работа в екип и удовлетвореност от участието.**



**От коментарите в час**

*“* *Много е важно целта на проекта да бъде разбираема за хората, които ще я използват.“*

*„Важно е поставянето на ясни и постижими цели, както и за избор на дейности, които осигуряват постигането на резултатите.“*



**Идеи за надграждане**

*Изготвяне на финален проект „Моето бъдеще“*